AlexejDobrolubov/national_council_slovak_2010 huggingface dataset:
52. schôdza NR SR - 13.deň - A. dopoludnia
Dátum: 2026-06-12
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem vám pekne za slovo. Ja som si na chvíľu musela odbehnúť na tlačovú konferenciu len si chcem overiť, že stále nevieme, o čom rokujeme, hej? OK, ďakujem. No, podľa mňa, Zuzi, ty si veľmi dobre to otvorila, teda, že, čo by sa dalo vylepšiť v tom rokovacom poriadku a celkovo v tomto pléne. Myslím si, že toho je naozaj mnoho. Súhlasím aj s tebou, že tá tretina pre uznášaniaschopnosť výborov by bola veľmi užitočná. My sme tu mali včera českú delegáciu, ktorá sa veľmi čudovala, že ako u nás fungujú, respektíve nefungujú výbory. Oni práve tú tretinu majú takto nastavenú, takže to by určite pomohlo, lebo ja mám napríklad na pondelok zvolený ľudskoprávny výbor počas normálneho rokovacieho dňa, tak ako ste si odhlasovali, a už teraz sa traja z ôsmich koaličných poslancov ospravedlnili, takže tak nejako šípim, že nebude uznášaniaschopný ten výbor opäť v pondelok. No, ale máme tu aj iné témy. Napríklad vy ako prarodinní bojovníci by ste sa mohli zastať toho, aby tehotné poslankyne alebo poslankyne s malými deťmi mohli mať napríklad spočívajúci mandát alebo náhradné hlasovanie počas tohto obdobia. To som od vás nikdy nezachytila, že by ste chceli podporiť, ani na pracovnej skupine z vašej strany koaličnej na toto podpora nebola. Alebo napríklad by ste mohli konečne zabezpečiť, aby naša kolegyňa Veronika Veselárová mohla normálne vystupovať od rečníckeho pultu. A zabezpečiť aj takúto dôstojnosť pre jej výkon poslaneckého mandátu, ale to vás nezaujíma, nie. Vy sa idete zaoberať len tým, ako idete opäť obmedziť a upravovať rozpravu. No a my sme ale aj s kolegyňami predložili tiež novelu rokovacieho poriadku. Nájdete pod tlačovou 1357. Tam nájdete aj ďalšiu inšpiráciu. Už sa nám kráti čas, tak nemôžem to všetko vymenovávať. Už mi asi nevyjde priestor v rozprave, ale teda skúste si to otvoriť. My sme sa snažili hlavne minimalizovať všetky tie dopady toho, ako mimoriadne nástroje využívate ako úplne štandardný postup pre krátenie lehôt napríklad. Často tu hlasujete o rozsiahlych pozmeňujúcich návrhoch a netušíte, čo v nich je. Pán poslanec Hlina
52. schôdza NR SR - 13.deň - A. dopoludnia
Dátum: 2026-06-12
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem vám pekne za slovo. Zuzi, ty si tak pekne menovala, že čo všetko ovplyvňuje tento náš najvyšší zákonodarný zbor, všetky oblasti, ktoré sa dotýkajú ľudí. Až na to, že teda koalícia sa sústreďuje hlavne na ovplyvňovanie trestných kódexov, aby zabezpečili slobodu Tiborovi Gašparovi. To je to, na čo sa sústreďuje. A to je ich priorita. No a druhá vec. A ja som včera zachytila, že sa tu teda durdili, že už dve hodiny rozprávame o tomto návrhu zákona a že teda tá rozprava je dlhá. Len, kolegovia, my stále ani po tých dvoch hodinách, možno už 2:30, nevieme, čo je jeho obsahom. Tak ako dlho budeme ešte čakať na ten obsah? Lebo my len chceme vedieť, čo bude obsahom tohto návrhu zákona, o ktorom rokujeme. Veď to je hádam, ja neviem, čo je na tom nepochopiteľné, že chceme vedieť, o čom rokujeme. A vy nechcete vedieť, že čo idete schvaľovať? Či vy tu normálne idete aj sami seba oklamať alebo všetkých, že vy zahlasujete za návrh zákona, o ktorom viete, že to, za čo zahlasujete, nebude jeho obsahom a bude jeho obsahom niečo iné, o čom neviete, čo to bude. Veď už len, keď to takto hovorím, tak to je ako z nejakej paródie. Veď vy ste už úplne smiešni. To naozaj, proste sa zamyslite nad tým.
52. schôdza NR SR - 13.deň - A. dopoludnia
Dátum: 2026-06-12
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo, pán Mikloško, ja som rada, že ste spomenuli ten skvelý návrh SNS o rozšírení možnosti sobášiť, lebo ja som sa tu v rozprave teda pýtala, že či sa niekto pýtal pána prezidenta, či takú právomoc vôbec chce, alebo či by nebol radšej, keby sa mohli sobášiť páry rovnakého pohlavia. No, včera teda dal vyhlásenie, že on túto právomoc využívať nebude a prosí ľudí, aby sa na neho neobracali. Tak si odpovedzte na moju otázku.
52. schôdza NR SR - 12.deň - B. popoludní
Dátum: 2026-06-11
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Si, že tá novela rokovacieho poriadku ukázala, že táto koalícia vie dobré veci. No, myslím si, že tá novela rokovacieho poriadku ukázala, že táto koalícia vie dobré veci prijímať len omylom. A musia to potom teda meniť, aby to bolo opäť zlé ako všetky ostatné návrhy, ktoré prijímajú. A ty si sa tak pýtala, že aká je prorodinná politika, čo robia v rámci prorodinnej politiky. No tak to vidíme, ako premiér Robert Fico, akú má prorodinnú politiku, keď svojej rodine transformuje štátne peniaze do vlastného vrecka, či už je to syn alebo všetky jeho milenky. Tak to je krásna prorodinná politika toho tradičného ženatého muža.
52. schôdza NR SR - 12.deň - B. popoludní
Dátum: 2026-06-11
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Dala, že fakt som nepochopila, čo si chcela povedať. No ale chcela som reagovať na kolegyňu Jurik, že kto by teda mohol byť na tom obale, pán Michelko sa odtiaľ vytratí. Že či sa niekto hlásite v tejto miestnosti, lebo neviem, ani nezdáte sa mi ani vy nejaký veľmi stotožnený s tým prázdnym obsahom na obale. Vlastne neviete, o čom je, tak chápem, že ešte neviete sa prihlásiť k tomu, že kto bude na obale. Tak možno keby ste sa zamysleli, že či to náhodou nechcete byť vy. Však pán Mašgu teda má rád prekvapenia, tak možno on by sa mohol obetovať a bude na tom obale. A bude mu jedno, čo je obsahom. Ďakujem.
52. schôdza NR SR - 12.deň - B. popoludní
Dátum: 2026-06-11
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Ondro, som rada, že si spomenul príhody pána Jariabka s tým jeho návrhom, ktorý musel stiahnuť a on sa vtedy tak načechral a rozčúlil, že sme mu ani nezatlieskali. Tak ja sľubujem pánovi Michalkovi, že keď tento návrh stiahne, ja mu zatlieskam a verím, že sa pridajú aj moji kolegovia a kolegyne.
52. schôdza NR SR - 12.deň - B. popoludní
Dátum: 2026-06-11
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Veľmi pekne za slovo. Ja naozaj milujem pravdivosť pána Mihálika. Je to úžasné. Čiže máme tú situáciu, kedy idete opätovne przniť legislatívny proces, aby ste akože vniesli do rokovacej sály dôstojnosť a slušnosť a celé toto vlastne ukazuje vaše absolútne babráctvo, lebo zmena rokovacieho poriadku začala pracovnou skupinou, ktorá sa dlho stretávala dlhé mesiace, potom sa pripravil nejaký návrh. Celé to trvalo asi dva roky. Nakoniec ste prijali zásadnú novelu rokovacieho poriadku, ktorá si vyžiadala ešte aj technické zmeny, ktoré dokonca neboli zadarmo, hej. A hneď na prvej schôdzi ste zistili, joj, ale takto sme to my vlastne nechceli. A tak tu idete prílepkami v tomto legislatívnom vláčiku opäť rokovací poriadok meniť. No a keď takto babrácky pristupujete ku všetkému, tak ja sa naozaj už nečudujem, že po tej diaľnici do Košíc, ktorú Robert Fico sľuboval, jazdíme od roku 2014. Juchu, juchu. Aj keď začiatok v duchu.
52. schôdza NR SR - 12.deň - B. popoludní
Dátum: 2026-06-11
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem veľmi za slovo. Ondro, myslím, že si to veľmi dobre vystihol, úplne trefne, že presne o toto tu ide a teraz sme tu v tejto situácii, kedy ide pán poslanec Michelko prepašovať do druhého čítania iba taký, neviem, ako to nazvať, legislatívny vláčik, na ktorý pripoja ďalšie vagóny, ktoré budú úplne nesúvisiace s tým, čo tu máme teraz. A ja som teda aj dnes od pána Hazuchu už počula, že teda chystajú zmeny a jedna z nich asi bude to, že sa nebude dať opätovne prihlasovať, teda nebude tu celé to okno prihlasovania v rozprave, ale vyčlenia len nejaký čas, predpokladám, že 5 sekúnd alebo niečo také, v ktorom sa budeme môcť prihlasovať, takže samozrejme nepáči sa im, akým spôsobom prebieha rozprava. Hoci sám aj pán Hazucha povedal, že mu to príde fajn toto riešenie, že vytvára sa tu priestor pre konštruktívnu diskusiu, kedy nadväzuje jeden rečník na druhého, ale aj tak určite tiež podporí akékoľvek obmedzenie rozpravy. Takže Ondro, presne si to vystihol a pán Michelko nám tu teda priniesol takýto legislatívny vláčik, alebo teda to je lokomotíva, na ktorú sa budú pripájať ďalšie vagóny. Ale ja si teda spomínam, že pán Michelko kedysi, keď tu mal tieto zákony v oblasti kultúry, povedal, že už takto nebude predkladať tie návrhy zákonov, lebo sám bol z toho konsternovaný, že teda nebude tu predkladať takéto návrhy zákonov, ktoré sa budú kompletne meniť v druhom čítaní, tak by ma zaujímalo jeho vysvetlenie, ako je možné, že to tu máme opäť a prečo sa na tom podieľa? Ďakujem.
52. schôdza NR SR - 12.deň - A. dopoludnia
Dátum: 2026-06-11
Poslanec: Plaváková, Lucia (PS)
Druh vystúpenia: Vystúpenie v rozprave

Tiež veľmi stručná, aby kolegom ešte zostali a kolegyniam nejaké minúty. To, čo je cieľom tohto návrhu, je zničiť inštitút kajúcnikov a pomôcť Tiborovi Gašparovi. To je jasné, o tom tu všetci hovoríme a usvedčuje vás z toho aj to, že ja si teda pamätám ešte, ako sme tu v decembri mali prílepok, ktorého cieľom bolo to isté. Prišiel na poslednú chvíľu s cieľom pomôcť Tiborovi Gašparovi prostredníctvom zničenia inštitútu spolupracujúcich obvinených. My sme tento prílepok podali na Ústavný súd spolu s celým tým návrhom novely, kde sa teda zavádzali aj nové trestné činy. A rovnako sa k tomuto návrhu pripojili, respektíve podali vlastný návrh aj generálny prokurátor, aj Špecializovaný trestný súd a tam konanie beží. Čiže vy ste sa už pokúsili tento inštitút zničiť a je to na Ústavnom súde. Ja som včera zrovna z elektronickej schránky, keďže zastupujem naše podanie, prevzala vyjadrenia vlády, v mene ktorej sa vyjadruje minister spravodlivosti, ako aj stanovisko Národnej rady. A ja sa teda pána ministra, ktorý snáď počúva túto rozpravu, pýtam, že prečo nečakáte na rozhodnutie Ústavného súdu, ktorý sa týka rovnakej veci, inštitútu kajúcnikov, a prečo tu máme tento návrh zákona. Vy ste poslali vyjadrenie, vy konkrétne, za vládu Ústavnému súdu a o tomto vyjadrení sa koná v rámci celého posúdenia súladu s ústavou vášho prvého pokusu pomôcť Tiborovi Gašparovi a zničiť inštitút kajúcnikov. Prečo? Lebo jediná odpoveď, ktorá sa ponúka, je tá, že tu máme stále bežiacu kauzu Očistec, že sa začalo konanie pred súdom a že vy to potrebujete rýchlo ešte sa pokúsiť znovu ovplyvniť, pretože tam bola pozastavená účinnosť, tak vám to nevyšlo na prvý pokus, tak tu máme tento druhý pokus. Veď to je také očividné, pán minister. Však to skúste vysvetliť, prečo nečakáte na rozhodnutie Ústavného súdu, na posúdenie toho súladu? Konanie beží. A je naozaj absolútne nechutné, že vy tu tento návrh, ktorý ide zničiť možnosť odsúdenia toho najhoršieho organizovaného zločinu a tých najhorších kriminálnikov, hrdlorezov, vrahov na Slovensku, že vy to ešte obhajujete v dôvodovej správe slovami, že vy chcete pomôcť odhaľovaniu kriminálnej činnosti. To už fakt je úplne na hanbu. To vám príde v poriadku, že takýmto spôsobom vy obhajujete toto? Veď aspoň neklamte neustále. A teda prosím vás o odpoveď na otázku, prečo tu máme tento návrh zákona, keď beží konanie na Ústavnom súde o rovnakej veci. Ďakujem.
52. schôdza NR SR - 12.deň - A. dopoludnia
Dátum: 2026-06-11
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

A spravodajca neuposlúchol vašu výzvu, aby sa dostavil na miesto určené pre navrhovateľa a spravodajcu. Ako my, keď predkladáme návrhy zákonov, tak tam vždy sedíme a neviem, prečo to nedokážu aj v prípade koaličných poslancov alebo navrhovateľov za vládu. Ale teda k návrhu, týmto návrhom idete inštitút spolupracujúcich obvinených nastaviť tak, že sa nikto nebude chcieť ocitnúť v tejto pozícii, lebo akurát tak sám sebe môže spôsobiť odsúdenie. Čiže ako následok to budeme mať paralyzované vyšetrovanie a odsudzovanie tej najzávažnejšej kriminálnej činnosti a to je niečo nehorázne, že takéto niečo tu predkladá minister spravodlivosti. A ešte, čo napíše do dôvodovej správy, že účelom navrhovanej právnej úpravy je posilniť efektívnosť odhaľovania a dokazovania najzávažnejších foriem trestnej činnosti. Najmä trestných činov organizovanej kriminality, korupcie, terorizmu a úmyselných násilných trestných činov. To je úplne, úplne absurdné. To je cynizmus najvyššieho stupňa. Veď idete tým spraviť pravý opak. A mňa teda naozaj už celkom zaujalo, že pán minister spravodlivosti, akú našiel teda túto potrebu v zmene trestného zákona aj trestného poriadku, tak som sa pozrela, že aká bola jeho legislatívna činnosť, kým bol poslancom, či sa týmto témam venoval, či to teda bolo aj vtedy akútna potreba a on počas dvoch funkčných období, čo tu bol ako poslanec, predložil deväť návrhov zákona a ani jeden sa netýkal trestných politík. Takže je zaujímavé, že teraz zrovna toto je najdôležitejší problém a ešte takýmto cynickým spôsobom, normálne toto je klamstvo, ďalšie klamstvo z úst smeráckeho politika, že idú posilniť efektívnosť odhaľovania a dokazovania trestnej činnosti, keď to práve idete paralyzovať, páni. Práve som vám chcela povedať.
52. schôdza NR SR - 11.deň - B. popoludní
Dátum: 2026-06-10
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Za slovo. Najnechutnejšie na tomto návrhu je, že obžalovaný podpredseda parlamentu Tibor Gašpar veľmi dobre vie, čo týmto návrhom spôsobí. A len, aby sebe ovplyvnil, pre seba ovplyvnil kauzu pred súdom, je tento obžalovaný bývalý policajný prezident, haló, ochotný zničiť celý inštitút kajúcnikov, vďaka ktorému sa darí odsúdiť tých najhorších zločincov, rôznych hrdlorezov, vrahov, mafiánov. Tento návrh na pomoc Tiborovi Gašparovi je formulovaný tak, že nikto už nebude chcieť byť spolupracujúcim obvineným a tým pádom tí najhorší zločinci zostanú na slobode. To je to, čo s tým spôsobujete. A Tibor Gašpar je teda nielen obžalovaný z toho, že odovzdal políciu do rúk mafii, ale teraz chce mafii odovzdať do rúk celé Slovensko. Pán poslanec
52. schôdza NR SR - 11.deň - B. popoludní
Dátum: 2026-06-10
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem vám pekne za slovo. Veronika, ty si veľmi dobre kládla otázky, že kam až chcú zájsť vo vzťahu k ľuďom so zdravotným znevýhodnením a môže sa to zdať možno na prvý povedať, že takého ničoho by neboli schopní, ale keď do dôslednosti sa budeme venovať tomu ich argumentu, že majú mať všetci rovnaké podmienky a že teda, keď ľuďom v zahraničí odkazujú, že však si snáď zarobia a docestujú, tak to isté sú schopní povedať asi aj ľuďom so zdravotným znevýhodnením. Však nech nejako prídu do tej volebnej miestnosti. Lebo naozaj takíto cynickí už sú. A keď si poukázala aj na to, však opakovane aj v prvom čítaní si na to poukazovala, aký je vôbec teraz stav bezbariérovosti a prístupu k volebnému právu pre ľudí so zdravotným znevýhodnením aj priamo na Slovensku, tomu sa nikto nevenuje. Keby všetko toto úsilie a ten čas, ktorý sme už venovali tomuto obludnému návrhu zákona, venovali tomu, aby zabezpečili dostupné, prístupné volebné právo pre všetkých ľudí na Slovensku, priamo na Slovensku, tak to by bolo teda naozaj užitočnejšie. Ale nie, oni musia len škodiť a robiť návrhy, ktoré sú proti ľuďom. Nie, ktoré ľuďom pomáhajú. Tomu sa nevenujú. Na to nemajú čas. Pomáhať dokážu len korupčníkom a mafiánom. Ale ľuďom so zdravotným znevýhodnením nie. Však aj ty si tu predkladala, ja už neviem koľko, to sú snáď desiatky návrhov zákonov na pomoc ľuďom so zdravotným znevýhodnením, ani jeden nedokázali podporiť, ani jeden. Ani si ho nijako osvojiť, že by to predložili teda sami. Nič tu nespravili pre ľudí so zdravotným znevýhodnením. A práve aj tento návrh zákona to ukazuje, že im na nich vôbec nezáleží, pretože ich prístup k volebnému právu jednoducho znemožňujú a tak to je. Žiadne rovnaké podmienky, jednoducho tým ľuďom škodíte.
52. schôdza NR SR - 11.deň - B. popoludní
Dátum: 2026-06-10
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Lojzo, myslím, že zaujímavá ponuka s tými 500 €, lebo mňa naozaj toto odôvodnenie v dôvodovej správe veľmi zaujalo, lebo ako som hovorila, ja to naozaj dlhodobo celkom sledujem. Výkon volebného práva, ja sa tomu venujem právne aj ústavnoprávne, ale teda sledujem aj Slovákov žijúcich v zahraničí a nezachytila som teda takúto požiadavku, ale možno sa niekto nájde. Mám tip. Bože, to bude pán Budaj. No, lebo to je taký jediný adept, keď treba nájsť niekoho na podporu ich ohavných zákonov. Mišo, to, ako sa správajú k najzraniteľnejším, áno. Myslím si, že to vytvára o tejto koalícii naozaj jeden nechutný odporný obraz, lebo koľkokrát ste vy tu už naozaj zásadným spôsobom zasiahli negatívne do životov tých najzraniteľnejších ľudí na Slovensku, to je fakt niečo hrozné a obzvlášť, keď to robia akože sociálni demokrati, tak to je niečo, za čo by ste sa mali skutočne hanbiť. Akože tých vecí je veľmi veľa, je to nekonečný zoznam. A v porovnaní s tým vidíme, komu pomáhate. Pomáhate tu pravidelne korupčníkom, zlodejom, mafiánom. Keď si to dáme do celkového obrazu s tým, ako sa správate k tým najzraniteľnejším a ako sa správate k tým, ktorí tu páchajú činnosť trestnú alebo protispoločenskú, ktorá okráda Slovákov o peniaze z rozpočtu, tak to je jeden naozaj odporný obraz, ktorý o sebe vytvárate. Alebo protispoločenskú, ktorá okráda Slovákov o peniaze z rozpočtu, tak to je jeden naozaj odporný obraz, ktorý o sebe vytvárate.
52. schôdza NR SR - 9.deň - A. dopoludnia
Dátum: 2026-06-05
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Dúfam, že tá informačná kampaň nebude spočívať len v tom, čo prebieha v rozprave, a že teda naozaj nejaká bude existovať. Verím, že aspoň v záverečnom slove pán minister povie. A tiež sa obávam, že v koaličných laviciach nesedí vlastne nikto, kto by si tento návrh zákona prečítal alebo aspoň nejakú jeho časť, tak neviem, ako o tom budú rozhodovať práve pri hlasovaní.
52. schôdza NR SR - 9.deň - A. dopoludnia
Dátum: 2026-06-05
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem veľmi pekne za slovo. Pán Horecký, ja s vami súhlasím, že právo má reflektovať, ako ľudia žijú a potreby ľudí, absolútne. Až na to, že teda tá právna úprava a obzvlášť v prípade rodinného práva to nereflektuje, lebo ľudia chcú napríklad aj možnosť predmanželských zmlúv, alebo chcú bezsporové rozvodové konanie. To ľudia normálne chcú a toto právo to nereflektuje. Alebo tu máme množstvo párov, partnerov, partneriek, ktorí nemajú vôbec právnu úpravu zakotvenú v našom právnom poriadku. Napríklad moje potreby rodinné právo vôbec nereflektuje a potreby mojej rodiny a tisíce ľudí na Slovensku. Čiže, keď chceme, aby Zákon o rodine reflektoval potreby ľudí všetkých na Slovensku, tak ho musíme zmeniť. A či sa vám to páči alebo nie, a môžeme polemizovať o tom, či má byť teda v rámci rekodifikácie Občianskeho zákonníka alebo samostatne, ale to súčasné znenie jednoducho potreby ľudí nereflektuje, naozaj. To už sa dávno vzdialilo od reality a života ľudí na Slovensku. Tak to je, takže by sme sa nad tým mali zamyslieť.
52. schôdza NR SR - 9.deň - A. dopoludnia
Dátum: 2026-06-05
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ďakujem veľmi pekne za reakcie. Michal, ja som sa tiež pána ministra spýtala, že či tá skrátená rozprava mu príde v poriadku, lebo som presvedčená o tom, že kým on sedel v poslaneckých laviciach, tak by mu to pripadalo za niečo absolútne nehorázne, že by sa pri takomto veľkom kódexe skracovala rozprava, ale k tomu sa zatiaľ ešte nevyjadril, tak neviem, aký má názor. Jan, ja si myslím, že tlačovka každý jeden deň je naozaj to minimum, čo by mohli teda spraviť preto, aby informovali verejnosť o týchto zásadných zmenách, alebo nejaká tá brožúrka. Však áno, presne. My sme tu nejaké v laviciach videli, ale neviem. Asi majú iné starosti, o čom na tlačových konferenciách informovať, žiaľ. A Ivo, ďakujem za predostrenie tohto dôležitého historického porovnania, ako to bolo teda v prípade Code civil pred 226 rokmi. Lebo kolegovia, kolegyne, však si položme otázku. Čo myslíte, koľko ľudí na Slovensku vie vôbec, že sa tu chystá takáto rekodifikácia Občianskeho zákona. Čo myslíte? Mňa by naozaj zaujímala odpoveď na túto otázku, lebo si myslím, že tu nie je ani len vedomosť o tom, že sa niečo takéto chystá, nieto, čo je toho obsahom.
52. schôdza NR SR - 8.deň - B. popoludní
Dátum: 2026-06-04
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Ministerstvo vlastne ukázalo na to, ako je dôležité, aby sme tu mali ten zberný zákon, aby sme to mali spolu, lebo obdobne, ako bolo napríklad aj v prípade nedávno schváleného návrhu zákona o medzinárodnej justičnej spolupráci, kde sme dokonca mali zlúčenú rozpravu s návrhom, ktorým sa menia a dopĺňajú niektoré zákony v súvislosti s prijatím zákona o medzinárodnej justičnej spolupráci, tak by bolo na mieste, aby sme to mali spolu, lebo kolegyňa Števlová vlastne kládla otázky, na ktoré odpovede budú vlastne v tom zbernom zákone a tým pádom je to trošku také, že sme takí jednookí v tom celom, lebo však nevidíme komplexnú úpravu. Musíme si to takto povedať, že my nevidíme tú komplexnú úpravu, tak ako bude vo finále prijatá, pretože to bude až vtedy, keď budeme mať aj ten zberný zákon a uvidíme, akým spôsobom budú upravené iné právne predpisy. Takže naozaj by to dávalo zmysel a neviem teda, ako to má potom vyzerať, keď my tu budeme rokovať teda v tom druhom čítaní, ktoré nemá byť síce predĺžené asi, ale teda hádam ani nie skrátené a popritom sa tu ocitne v parlamente aj ten zberný zákon alebo ako to bude? Pani poslankyňa Števlová. Že neasi, ale teda hádam ani nie skrátené. A popritom teda sa tu ocitne v parlamente aj ten zberný zákon alebo ako to bude? Pani poslankyňa Števlová.
52. schôdza NR SR - 8.deň - B. popoludní
Dátum: 2026-06-04
Poslanec: Plaváková, Lucia (PS)
Druh vystúpenia: Vystúpenie s faktickou poznámkou

Zuzi, myslím, že toto bolo veľmi dôležité vystúpenie, ktoré nám ukázalo, ako by mohla aj vyzerať tá rozprava, že je naozaj o čom diskutovať. Lebo ty si vybrala jeden partikulárny, partikulárnu časť, ktorej si sa aj venovala a naozaj si myslím, že keby bol dostatočný čas v tejto rozprave, tak by sme takto mohli prechádzať. Mnohé inštitúty, ktoré sú v tom Občianskom zákonníku obsiahnuté a mohli by sme klásť aj tie otázky, ktoré sú podľa mňa aj pre pána ministra spravodlivosti dôležité, lebo však jeho zaujíma, aby to bolo riadne uplatniteľné v praxi, predpokladám. Ale ten čas, žiaľ, nemáme a teda pán minister sa stále nevyjadril, či jemu sa zdá v poriadku, že bola skrátená rozprava k tomuto najväčšiemu, tejto najväčšej rekodifikácii Občianskeho zákonníka v histórii Slovenskej republiky, lebo ja neviem. Ja som presvedčená o tom, že z toho, čo som počula, ako pôsobil ako poslanec v tejto Národnej rade, že asi by sa mu to nepáčilo, keby sedel v poslaneckých laviciach a niekto by prišiel s takouto veľkou rekodifikáciou a skrátila by sa rozprava na minimum, ktoré ponúka rokovací poriadok. Tak by som tipovala, že asi by voči tomu protestoval a preto na to aj upozorňujeme. Takže možno keby sa pán minister k tomu tiež vyjadril, samozrejme, pripomínam aj tú informačnú kampaň, o ktorej budem viac ešte hovoriť v rozprave. Neviem, či dnes sa mi podarí, ale možno teda zajtra. Pani poslankyňa Števová.